భగత్ సింగ్
భగత్ సింగ్ (1907 సెప్టెంబరు 28 – 1931 మార్చి 23) స్వాతంత్ర్య సమర యోధుడు, ప్రఖ్యాత ఉద్యమకారుడు. ఢిల్లీ వీదిలో ఎర్ర కాగితాలు చల్లి ప్రజలను చైతన్య పరిచాడు.విప్లవం వర్ధిల్లాలి అనే నినాదాన్ని ఇచ్చింది కూడా భగత్ సింగే.భారత స్వాతంత్ర్యోద్యమము లో పోరాడిన అత్యంత ప్రభావశీల విప్లవకారులలో ఆయన ఒకడు. ఈ కారణంగానే "షహీద్" భగత్ సింగ్ గా కొనియాడబడతాడు.
హరికిషన్ సింగ్ సూర్జిత్
హరికిషన్ సింగ్ సూర్జిత్ (23 మార్చి 1916 – 1 ఆగస్టు 2008) పంజాబ్ కు చెందిన ప్రముఖ కమ్యూనిస్టు నాయకుడు. 1992 నుంచి 2005 దాకా సీపీయం పార్టీకి ప్రధాన కార్యదర్శిగా ఉన్నాడు. 1964 నుంచి 2008 దాకా అదే పార్టీలో పాలిట్ బ్యూరో సభ్యుడిగా ఉన్నాడు. 
హరికిషన్ సింగ్ 1916 లో పంజాబ్ లోని జలంధర్ జిల్లా, రోపావల్ లోని ఒక సిక్కు ఝాట్ కుటుంబంలో జన్మించాడు. ఆయన భగత్ సింగ్ అనుచరుడిగా దేశ స్వాతంత్రోద్యమంలో అడుగు పెట్టాడు. 1930లో నవజీవన్ భారత్ సభ లో చేరాడు. 1936లో కమ్యూనిస్టు పార్టీ లో చేరాడు. పంజాబ్ లో అఖిల భారత రైతు సమాఖ్య ప్రారంభకుల్లో ఒకడు. 1947లో భారతదేశానికి స్వాతంత్రం వచ్చి భారత్ పాకిస్థాన్ విడిపోయిన తరువాత పంజాబ్ లో కమ్యూనిస్టు పార్టీ కార్యదర్శిగా ఉన్నాడు. ఆయన పంజాబీ సాంప్రదాయ వస్త్రధారణయైన తలపాగా ధరించినా కూడా జీవితాంతం నాస్తికుడు గానే ఉన్నాడు.